Vita:Béres József (tudós)

message: a wiki rosszul kezeli most a szerk ütközéseket :( --Mihalyia 2006. március 26., 18:16 (CEST)

message: :Onnan kivágtam, ÍmeKiegészítés:
Forrás: 
Id. Dr. Béres József:
Életrajzi összefoglaló
* 1920. február 7-én született a Szabolcs-Szatmár-Bereg megyei Záhonyban.
* 1926-1932. Általános iskolai tanulmányok a szülőfaluban.
* 1936-1938. Gyári munkás a záhonyi fűrésztelepen.
* 1938-1940. Kertészetet tanul a Duna-Tiszaközi Mezőgazdasági Kamara Kertmunkásképző Iskolájában Kecskeméten, szakkertészként végez.
* 1941. Bevonul katonának.
* 1942. Szolgálati ideje alatt középiskolai levelező tanulmányokat kezd a kassai II. Rákóczi Ferenc Premontrei Gimnáziumban.
* 1943. A tanulmányok félbeszakadnak, frontszolgálatra kerül a Kárpáton túli területekre.
* 1945. június Hazatér a frontról, bal válla és karja sebesülés következtében bénult.
* 1945-1947. Hadigondozott, jövedelmüket kertészeti munkával igyekszik kiegészíteni.
* 1947. Házasságot köt Papp Katalin tanítónővel.
* 1948. Befejezi gimnáziumi tanulmányait a nyíregyházi Kossuth Lajos Evangélikus Gimnáziumban, érettségi vizsgát tesz. Megszületik leányuk, Katalin.
* 1948-1950. Szövetkezeti ügyvezető Záhonyban.
* 1950-1953. Építőipari munkás Nyírmadán.
* 1952. Megszületik fiuk, József.
* 1954-1963. Laboratóriumvezető az Állami Mezőgazdasági Gépállomás kisvárdai laboratóriumában.
* 1961-1965. Egyetemi tanulmányokat folytat a Gödöllői Agrártudományi Egyetem Mezőgazdaságtudományi Karán.
* 1965. Agrármérnöki diplomát szerez.
* 1964-1989. A Nyírségi Mezőgazdasági Kísérleti Intézet tudományos munkatársa, az intézet Tudományos Tanácsának tagja.
* 1968. "Summa cum laude" minősítéssel doktori szigorlatot tesz Általános élettanból és agrobiokémiából. Értekezésének címe: A jód agrokémiai és fiziológiai jelentősége, különös tekintettel a burgonya leromlására.
* 1955-1972. Talajtani, analitikai, talajgenetikai, térképszerkesztési, üzemtani, kórélettani, környezetvédelmi, kemizálási, tápanyag-gazdálkodási tanfolyamokat végez.
* 1973-1976. A Kisvárdai Járási Kórház laboratóriumában másodállásban dolgozik.
* 1972. Megalkotja a nyomelemeket komplex formában tartalmazó humángyógyászati készítményt, a későbbi Béres Cseppet.
* 1975. Kuruzslás vádjával bűnvádi eljárás indul ellene.
* 1976. Megtörténik a készítmény szabadalmi bejelentése.
* 1978. Kereskedelmi forgalomba kerül a Béres Csepp.
* 1982. Kifejleszti az állatok egészségvédelmét szolgáló, nyomelemtartalmú takarmánykiegészítő Stibol termékcsaládot.
* 1987. Bemutatják Kósa Ferenc 1976-ban és 1986-ban róla és munkásságáról forgatott, Az utolsó szó jogán című dokumentumfilmjét.
* 1988. Társadalmi kezdeményezésre létrejön a Béres Alapítvány.
* 1989. Az Alapítvány megszűnik, megalakul a Béres Részvénytársaság, melynek egyik alapítója, igazgatóságának tagja, tudományos munkatársa. A Kósa-féle filmet bemutatja a televízió, mely országos hírnevet szerez számára.
* 1993. Béres Alapítvány a Teljes Életért néven karitatív célokat szolgáló alapítványt hoz létre a Béres Rt.-vel.
* 1993. A Béres Részvénytársaság elnöke.
* 2006. Dr. Béres József, Széchenyi-díjas kutató 2006. március 26-án rövid betegség után hunyt el, Budapesten. Utolsó éveiben a nevét viselő vállalatcsoport elnökeként és a Béres Alapítvány tiszteletbeli elnökeként visszavonultan élt Kisvárdán.
--Linkoman vita 2014. március 18., 20:16 (CET)
thread_title:  A  [[Béres Csepp]] szócikkbe bemásolt életrajz 

message: A cikk semmilyen információt sem tartalmaz a cikkalany vitézi címéről. Ha ez releváns élete szempontjából, mondjuk el, miért. Mindezzel együtt tény, hogy a vitézi cím 1947-ben megszűnt, és azóta Béres József sem vitéz, hasonlóan ahhoz, ahogy ma már Schmitt Pál sem doktor (bár kétségtelenül más okból). Ennek megfelelően a vitézi előnevet a cikkből eltávolítom. Malatinszky vita 2016. május 27., 16:02 (CEST)
replies: text: Pedig kőbe vésett vitéz. vitéz dr. Béres József Széchenyi-díjas kutató. – Dencey vita 2016. augusztus 25., 04:50 (CEST)
Ez ma már halott link. Apród vita 2019. december 25., 14:48 (CET)
thread_title:  Vitéz? 

message: Hiányzik a cikkből, hogy a rák gyógyszereként forgalmazta a Béres cseppet.
thread_title:  Hiányzik